సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆ ముగ్గురు అడిగితే మారుమాట్లాడను: తేజ
చిన్న చిత్రాలతో పెద్ద విజయాలందుకొని టాలీవుడ్‌లో తనకంటూ ఒక ప్రత్యేక స్థానాన్ని సంపాదించుకున్న దర్శకుడు తేజ.
TNN | Updated:
Oct 29, 2017, 03:46PM IST
చిన్న చిత్రాలతో పెద్ద విజయాలందుకొని టాలీవుడ్&zwnj;లో తనకంటూ ఒక ప్రత్యేక స్థానాన్ని సంపాదించుకున్న దర్శకుడు తేజ. ఒకప్పుడు తిరుగులేని విజయాలు అందుకున్న ఈ డైరెక్టర్.. ఆ తరవాత వెనకబడిపోయారు. తాజాగా &lsquo;నేనే రాజు నేనే మంత్రి&rsquo; సినిమాతో మళ్లీ ఫాంలోకి వచ్చారు. ప్రస్తుతం వెంకటేశ్&zwnj;తో ఒక సినిమా, బాలయ్యతో ఎన్టీఆర్ బయోపిక్ తేజ చేతిలో ఉన్నాయి. ఇదిలా ఉంటే తన సినిమా ప్రస్థానం.. అనుభవాలు.. ఒడిదుడుకుల గురించి ఓ వార్తా పత్రికకు ఇచ్చిన ఇంటర్వ్యూలో తేజ వెల్లడించారు. ముఖ్యంగా తన సినిమా జీవితంలో ముగ్గురు వ్యక్తుల పాత్రలు కీలకమని చెప్పుకొచ్చారు.
&lsquo;నాలుగంతస్తుల ఇంటి నుంచి నడి రోడ్డు మీదకు వచ్చినవాణ్ని. ఎత్తుపల్లాలు నాకేం కొత్త కాదు. కానీ నా సినీ ప్రయాణంలో ముగ్గురు వ్యక్తు గురించి ఇక్కడ నేను ప్రస్తావించాలి. దర్శకత్వం గురించి నీకేం తెలుసు అని అడగకుండా అవకాశం ఇచ్చారు రామోజీరావు. మా అబ్బాయి చనిపోయిన తరవాత సినిమా ఇచ్చి నన్ను ఆదుకున్నారు వి.ఆనందప్రసాద్&zwnj;. పరాజయాలు ఉన్నా పట్టించుకోకుండా సినిమా చేయమని నా మీద నమ్మకముంచారు సురేష్&zwnj;బాబు. ఈ ముగ్గురు ఎప్పుడు పిలిచి సినిమా చేయమన్నా మారుమాట్లాడకుండా చేస్తాను, అది నా బాధ్యత&rsquo; అని తేజ చెప్పారు. సినీ పరిశ్రమలో తమ పనితనం మీద దృష్టికంటే పక్కవాళ్లు ఏం చేస్తున్నారన్న ఆరాతీసేవారే ఎక్కువ మంది అని తేజ అన్నారు. కానీ తనకు అలాంటివేమీ పట్టవని చెప్పారు.